## **Epson מרחיבה את טווח מדפסות הסובלימציה: משיקה את SureColor SC-F10000H – מדפסת לאופנה, ביגוד ספורט ושילוט ברוחב 76 אינץ׳ – המשתמשת בדיו פלואורוסצנטי**



בעקבות ההשקה המוצלחת ב-2020 של מדפסת הטקסטיל התעשייתית הראשונה בגודל 76 אינץ׳ הכריזה Epson על הרחבת מגוון דגמי המדפסות ועל הוספת ה-SC-F10000H , מדפסת טקסטיל שמעלה את סטנדרט הפרודוקטיביות עם אפשרות לשתי ערכות דיו שונות המאפשרות הדפסה באיכות הגבוהה ביותר למגוון רחב של יישומים, מביגוד ועד לריהוט לבית, למוצרים לקידום מכירות ולשילוט בד.

התצורה הראשונה היא CMYK עם דיו פלואורסצנטי מקורי בצבע ורוד ובצבע צהוב, צבעים אידיאליים לאופנת עילית ולבגדי ספורט, שמחייבים שחזור צבעים מלא חיים. אפשרות התצורה השנייה היא CMYK עם דיו בצבע ציאן בהיר ובצבע מג'נטה בהיר, המפחית גרעיניות ומציג אפשרות לחצאי גוונים, כך שאיכות ההדפסה משתפרת מאוד. הדבר בולט במיוחד בהדפסות של צילומי שמיים כחולים וגווני עור מסוימים.

״עם כניסת ה-SC-F10000 בשנה שעברה קבענו סטנדרטים חדשים לתחום הסובלימציה״, אומר **דניאל בן מויאל**, מנהל הפיתוח העסקי ב-Epson ישראל. ״הלקוחות שלנו דורשים זמני עבודה קצרים, ביצועים עקביים, תוצאות באיכות גבוהה ואמינות. עם דגם SC-F10000H לקוחותינו יכולים כעת להרחיב את היצע המוצרים שלהם לתת מענה לצרכים הולכים וגוברים במיוחד לאור האתגרים שהציבה בפנינו השנה האחרונה – ולהציע בגדי ספורט יוקרתיים/בגדי אופנת עילית או ריהוט לבית ושילוט בד״.

בין התכונות הבולטות של המדפסת החדשה:

הדפסה של עד 246 מ״ר בשעה במהירות גבוהה

6 ראשי הדפסה מסוג PrecisionCore Micro TFP

טכנולוגיית Precision Dot

ידית לטעינת מדיה מלפנים ומאחור

טכנולוגיית התאמה אוטומטית שכוללת מצלמת RGB משולבת

מייבש (פחות העברת דיו למדיה ומניעת קמטים)

בקרת מתיחה אוטומטית מתקדמת

פתרון דיו לפי נפח (עם מחסניות דיו של 10 ליטרים או 3 ליטרים שנתמכות על-ידי פונקציית 'החלפה חמה').

חלקים להחלפה על-ידי המשתמש

מערכת דיו שימושית (התקנה קלה, בסיס קרקע, חיישן בקבוק פסולת).

מערכת הזנת נייר מדויקת

צג מגע LCD אינטואיטיבי במיוחד בגודל 9 אינץ'

תמיכה בפרופיל EMXכדי להבטיח תפוקה מדויקת ועקבית

**אודות אפסון**

אפסון היא מובילה טכנולוגית גלובלית המקשרת אנשים, התקנים ומידע באמצעות הטכנולוגיות והמוצרים שלה, ביניהם: מדפסות ומקרנים לבית ולמשרד, רובוטים תעשייתיים ושעונים. החברה מונהגת על ידי Seiko Epson Corporation שבסיסה ביפן ומעסיקה כ- 76,000 עובדים ב- 87 חברות ברחבי העולם. החברה גאה בתרומתה ההולכת וגדלה לאיכות הסביבה ולקהילות שהיא פועלת בהן

[global.epson.com/](https://global.epson.com/)

**סרטון המחשה:**

<https://www.youtube.com/watch?v=vvQxwhBLWQA>

**למידע נוסף:**

נחום דוניצה דוניצה תקשורת 0546967020